





Τελικά, οι Κύπριοι µάς γλύτωσαν για µια φορά ακόµη 
απ’ την ξεφτίλα... 

Το “δίατς ὅ δίτίρες” (τον “εθνικό” ύμνο του Β454) θα 
τον λουστούμε µόνο δι᾽ αντιπροσώπου, κατά την 
επίσκεψη του Καραμανλή στην Ἠ/ας5ΠΙπρίοΠ... 


2004 τεύγος 250 





ΑΘΗΝΑ. 1 ΜΑΗ 


Πρωτομαγιάτικα... 


Μέχρι πέρισυ, λοιπόν, η Πρωτομαγιά ήταν η µέρα των “εργαζομένων”. Όπως, µέχρι το 
1886, ήταν η µέρα των λουλουδιών. Φέτος, ὠστόσο, Κάποιοι έχουν βαλθεί να την 
κάνουν µέρα της Ευρωπαϊκής Ένωσης | 

Κάνουμε πλάκα ; Δυστυχώς, όχι | 

Πριν κάµποσα χρόνια, η Πρωτομαγιά ήταν µέρα αγώνα µιας εργατικής τάξης. Σήμερα, 
η εργατική τάξη έχει διαλυθεί µέσα σε µιαν αδυσώπητη κοινωνική “πραγματικότητα”, 

που την έχει υποχρεώσει να δεχτεί στους κόλπους της κάθε καρυδιάς καρύδι, από τον 
“διανοούμενο, Καλλιτέχνη, επιστήμονα, πνευματικά εργαζόμενο”, µέχρι τον "δημόσιο 
υπάλληλο, τον στρατηγό, τον αστυνόμο”. 

Πώς, λοιπόν, αυτή η "Ιαπί νθιςδίοπ” ( ελαφρά έκδοση”) της εργατικής τάξης να 
αγωνιστεί ; Πώς να βρει τον εαυτό της και πώς να εντοπίσει τον αντίπαλο ; 

Θα ήταν ίσως λογικότερο, µια Τέτοια µέρα, οἱ εργαζόµενοι να βγουν στην εξοχή και 
στο Χλωρό Χορτάρι, να µαζέψουνε λουλούδια... Μόνο, που η αδυσώπητη 
“πραγματικότητα” έχει σκοτώσει κι αυτό το όνειρο... Δεν είναι µόνο η φύση. Είναι και 
η διάθεση των ανθρώπων που ασφυκτιά µέσα στο λαχάνιασµα µιας όλο και πιο 
επιτακτικής “ανάπτυξης”... 

Μένει, λοιπόν, η Ευρωπαϊκή Ένωση, να χαίρεται την διεύρυνσή της και Κάποιο! 
“εργαζόμενοι” υπάλληλοί της να γιορτάζουν την αύξηση του "πιαπι8η οµαρίἴα|”, του 
“ανθρωπίνου κεφαλαίου” της. 

“λεν ακούω πια τα βήματα του προλεταριάτου...”, έλεγε µε κάποιο παράπονο ο, 
πάντα ζωντανός στην μνήμη εκείνων που τον γνώρισαν, Άγις Στίνας... 


Κι όµως... 


Ο µπαρμπα-Σπύρος (Σπύρος Πρίφτης ήταν το πραγµατικό όνοµα του Άγι Στίνα) 
επέµενε, µέχρι την τελευταία του πνοή (το 1987) να µην πηγαίνει την Πρὠτοµαγιά για 
λουλούδια και να µην χαίρεται την “ανάπτυξη” της Ε.Ε. Επέμενε να πιστεύει σ’ αυτό 
το προλεταριάτο που, µπορεί να µην ήταν τόσο “ηχηρό” (κι από το 1987 μέχρι σήµερα 
έχει γίνει ακόµη πιο χαµηλόφωνο), όσο παλιά, ήταν όµως - κι εξακολουθεί να εἶναι - 
ζωντανό. 

Γιατί 

Γιατί, απλά, ο µπαρμπα-Σπύρος δεν είχε δικό του σπίτι. Δεν είχε αυτοκίνητο. Δεν είχε 
σύνταξη. Δεν είχε σ᾿ αυτόν τον κόσµο άλλη µοίρα από αυτήν των ομοίων του, των 


άµοιρων αυτού του κόσμου. Και γιατί καταλάβαινε πώς, αν κατόρθωνε να επιβιώνει, 
το όφειλε στον αγώνα και στην αλληλεγγύη, την δική του προς τοὺς άλλους, των 
άλλων προς αυτόν. 


Γιατί αυτή είναι η µόνη πραγματικότητα... 


Την ώρα που οι σύγχρονοι “σοσιαλ”-δηµοκράτες και νεο-"φιλελεύθεροι” πασχίζουν να 
µάς πλασσάρουν την µοιρολατρεία Κα! την υποταγή ὡς “ρεαλισμό”, αυτοί που δεν 
έχουν τίποτα να χάσουν, αλλά κι εκείνοι που βλέπουν πως κάθε µέρα χάνουν όλο και 
περισσότερα, καταλαβαίνουν Και πρέπει να καταλάβουν πως η µόνη πραγματικότητα 
είναι ο κοινωνικός πόλεμος και πως η µόνη. ρεαλιστική πολιτική είναι η μεταξύ των 
αποκλήρων αυτής της κοινωνίας αλληλεγγύη. 

Κανείς δεν θα µάς δώσει αυτό που δεν μπορούμε µόνοι µας να πάρουμε. 

Για να μπορούμε να πάρουμε, πρέπει να έχουµε την δύναμη. Και για να έχουµε αυτή 
την δύναμη, πρέπει να έχουµε αλληλεγγύη μεταξύ µας. 

Για να έχουμε, τέλος, αυτήν την αλλλεγγύη, πρέπει ν΄ αγωνιστούμε. Γιατί η 
αλληλεγγύη, µόνο µέσα στον αγώνα µπορεί να έχει κάποιο νόημα. 


Ο πόλεμος έχει αρχίσει... 


Οι µάχες µαίνοντα!ι στο Αφγανιστάν, στο Ιράκ, στην Παλαιστίνη, αλλά και µέσα στις 
μητροπόλεις του ιμπεριαλισμού. 

Σ’ αυτόν τον πόλεμο ο εχθρός µπορεί να έχει πολλά πρόσωπα. Κόμματα, εταιρείες, 
οργανώσεις... Μπορεί να είναι 'φασίστας” ή “δημοκράτης”, “αριστερός” ή “δεξιός”, 
“προοδευτικός” ή “συντηρητικός”... 

Εμείς, ας το καταλάβουμε, δεν έχουµε αυτήν την πολυτέλεια ! Όχι, την στιγµή που 
δεχόμαστε ολομέτωπη επίθεση. 


Ο εχθρός είναι ένας | 


Είναι αυτός που δεν διστάζει να µάς σκοτώσει για να κερδίσει. Είναι αυτός που δεν 
µάς αντιμετωπίζει σαν Ανθρώπους, αλλά σαν "ανθρώπινο κεφάλαιο”. Είναι αυτός που 
πασχίζει να µας εξανδραποδίσει, Είναι αυτός που σπέρνει αναµεσά µας Την διχόνοια. 
Είναι αυτός που χύνει στις καρδιές µας τον φόβο, την ηττοπάθεια, Την υποταγή. 


Ένας, λοιπόν, ας γίνουμε κι εμείς | 


Αυτά που µάς χωρίζουν είναι και πολλά και σοβαρά κα! σεβαστά. Αυτά, ωστόσο, που 
απλώς νοµίζουµε πως µας χωρίζουν, δεν εἶναι σεβαστα γιατί δεν είναι σοβαρά, αφού 
οφείλονται κυρίως στην προπαγάνδα Του εχθρού. Ό,τι κι αν µάς χωρίζει, πάντως, 
σίγουρο εἶναι πως δεν μπορούμε να το λύσουμε την ώρα που µάς χτυπάει ο εχθρός. 
Αυτά. που µάς ενώνουν είναι οπωσδήποτε περισσότερα, σοβαρότερα και 
σεβαστότερα, αφού αφορούν την ἴδια µας την ζωή, την ελευθερία, την ανθρώπινη 
υπόσταση. 





Ο Αναρχικός δεν είναι όργανο καµµιάς συγκεκριμένης Αναρχικής ομάδας. Όσοι συμμετέχουν στην ἐκδοσή του 
αγωνίζονται για µιαν ελεύθερη, αυτοδιαχειριζόµενη κοινωνία, απαλλαγμένη από κάθε µορφής εξουσία και 
εμπορικούς - κερδοσκοπικούς "νόμους". Στα παραπάνω πλαίσια δεν απαιτείται η καταβολή κανενός είδους 
αντιτίµου για την απόκτηση του τεύχους. Οικονομική και κάθε άλλη ενίσχυση (συνεργασίες, ὑποδείξεις, 
ειδήσεις) είναι ευπρόσδεκτη από όσους συμφωνούν µε τις παραπάνω αρχές µας. Η αναπαραγώγή όλης ή 
µέρους τῆς ύλης, όχι µόνο επιτρέπεται, αλλά και αποτελεί επιδίωξή µας. Ἡ αξιοπρέπεια - καὶ µόνο - επιβάλλει 
την αναφορά της πηγής τῶν αναδημοσιευµάτών. 


